ב-4 באוגוסט 2008 קצניאמר הוציאו סינגל שנקרא "Play, my darling play" וב-2 באוקטובר הוציאו את הסינגל השני שלהם שנקרא "Tea with cinnamon". לאחר מכן הוציאו קצניאמר עוד שלושה סינגלים: "A Bar In Amsterdam", "Hey, Ho On The Devil's Back" ו"Demon kitty Rag".
בשנת 2011 יצא אלבומם השני "A Kiss Before You Go" המכיל שירים מקוריים וגרסאות כיסוי
ומאלבום זה שוחררו שני סינגלים "Rock-Paper-Scissors" שיצא ב-7 במאי 2012 ו-""I Will Dance (When I Walk Away)" שיצא ב-17 ביוני 2011.
אלבום זה וסינגלים שיצאו ממנו זכו להצלחה בגרמניה ובנורווגיה ומוקמו שם בעשירייה הראשונה במצעדים.
בעקבות אלבום זה יצא ב-2012 אלבום הופעה המכיל ברובו את השירים שהופיעו באלבום זה ובעל שם זהה.
באפריל 2014 הודיעו חברי הלהקה על כך שיצא אלבום חדש שבינואר 2015 ויכלול רק שירים מקוריים בניגוד לאלבום הקודם וב-16 בינואר 2015 שוחרר האלבום "Rockland" ומתוכו שוחרר סינגל אחד "Lady Gray".
דיסקוגרפיה.
Le Pop - 2008
A Kiss Before You Go - 2011
2015 - Rockland
מאס אפקט
גרעון דמוקרטי
מיינקראפט
מיינקראפט (באנגלית: Minecraft) הוא משחק הווידאו הנמכר ביותר בכל הזמנים. מיינקראפט נחשב בעבר למשחק אינדי (לפני שהחברה Mojang נמכרה למיקרוסופט) בסגנון ארגז חול, אשר נוצר במקור על ידי מרקוס "נוטץ'" פרסון השוודי, ומאוחר יותר פורסם על ידי חברת Mojang Studios. המשחק יצא למחשב האישי לראשונה ב-2009 בגרסת אינפדב (Infdev), ב-2010 בגרסת אלפא, ב-2011 בגרסת בטא, ובהמשך בגרסה הרשמית. באותה שנה יצאו לאור גם גרסאות ל-iOS ולאנדרואיד בשם "Pocket Edition". ב-2012 יצאה גרסה ל-Xbox 360, שפותחה בשיתוף עם 4J Studios. בשנים 2013–2015 הוכרזו גרסאות ל-Xbox one, לפלייסטיישן 3, לפלייסטיישן 4, לפלייסטיישן ויטה, ל-Wii U ולווינדוס 10. יצאו גם כמה משחקי ספין-אוף על מיינקראפט כגון משחק ההרפתקאות Minecraft: Dungeons והמשחק האינטראקטיבי , בו השחקן צריך לבחור בין אפשרויות שונות בתוך סיפור שמסופר לו, וכל החלטה משנה את מהלך הסיפור.
כבר מגרסאותיו הראשוניות זכה המשחק להצלחה מרובה. נכון לשנת 2020, המשחק מכר מעל 200 מיליון עותקים לכל הפלטפורמות, מה שהופך אותו למשחק הנמכר ביותר בכל הזמנים.
כרגע ישנן שתי גרסאות עיקריות של מיינקראפט:
המשחק הוא מסוגת עולם פתוח או ארגז חול, המאפשר יצירתיות רבה לשחקנים לעשות ככל העולה על רוחם. היבטים אחרים במשחק הם הישרדות, חקר העולם, ולחימה. כמו כן, יש גם שרתי משחק קהילתיים שמתרכזים במיני-משחקים.
ב-27 ביוני 2016 הוכרז כי סרט המבוסס על המשחק ייצא ב-24 במאי 2019, אך בהמשך תאריך היציאה נדחה ל-4 במרץ 2022 אך גם תאריך זה נידחה לתאריך לא ידוע עקב הפעילות המתמשכת.
בשנת 2014 הושקה גרסת החינוך (Education Edition) של מיינקראפט, ובמסגרתה ניתן ללמוד תכנים שונים תוך כדי משחק.
מהלך המשחק.
מיינקראפט הוא משחק ארגז חול תלת-ממדי בו אין יעדים ספציפיים שעל השחקן להשלים. דבר זה מאפשר לשחקנים מידה רבה של חופש במשחקם. עם זאת, קיימת מערכת הישגים המכונה "Advancements" במהדורת הג'אווה של המשחק, ו-"trophies" במהדורות הפלייסטיישן. מערכת זו מעודדת את השחקן לחקור ולבצע פעולות שונות במשחק, רובן הומוריסטיות, אך היא איננה נחוצה ולא מביאה לשחקן אף "פרס". המשחק הוא משחק גוף ראשון כברירת מחדל, אך לשחקנים יש אפשרות לשנות לפרספקטיבה של גוף שלישי על ידי לחיצה על כפתור F5. עולם המשחק של מיינקראפט מורכב מאובייקטים תלת ממדיים, רובם בצורת קובייה, שבדרך כלל מכונים "בלוקים". הבלוקים מייצגים חומרים שונים, כגון אבנים, עופרות, גזעי עצים, מים ולבה.
המשחק סובב סביב איסוף ושימוש בחפצים אלה. השחקן יכול לנוע בחופשיות ברחבי העולם, לכרות בלוקים ואז למקם אותם במקום אחר או ליצור איתם חפצים חדשים ולבנות בעזרתם.
המשחק מכיל חומר המכונה "רדסטון" (Redstone, או האבן האדומה), שהוא סוג של תחליף לחשמל. בעזרת הרדסטון ניתן ליצור מכשירים מכניים פרימיטיביים, מעגלים חשמליים ושערים לוגיים, המאפשרים בנייה של מכונות מורכבות.
עולם המשחק הוא בהגדרתו אינסופי ונוצר באופן אקראי כאשר השחקנים נכנסים אליו, באמצעות "זרע" (Map seed) שנוצר באקראיות על ידי המערכת או מוגדר ידנית על ידי השחקן. ישנה מגבלה על בנייה לגובה (מגובה 0 עד גובה 256 בלוקים עד גרסה 1.17, ולאחר מכן מגובה 64- עד גובה 319 בלוקים), אך אין הגבלת בנייה במישור האופקי. תוכנת ג'אווה אינה מסוגלת להתמודד עם מספרים גדולים מאוד, ולאחר כמה עשרות מיליוני בלוקים המפה מתחילה להשתבש, ולכן נקבע כי לאחר 30,000,000 בלוקים או עד 60,000,000 בלוקים ממרכז המפה (0,0), (אפשר לשנות את הגודל של המחסום בעזרת פקודה על ל-60,000,000 בלוקים ממרכז המפה (0,0)) קיים מחסום המונע מהשחקנים להמשיך להתקדם. כדי להמשיך להקל על העומס של המפה רק כששחקנים נמצאים בקרבת מקום מסוים הם יכולים לראות אותו, המשחק משיג זאת על ידי פיצול המפה לחלקים קטנים יותר הנקראים "נתחים" (chunks) (בגודל 16x16 בלוקים) שנוצרים או נטענים רק כאשר השחקנים נמצאים בקרבת הנתח.
העולם מחולק לביומות הנעות בין מדבריות לג'ונגלים לשדות שלג; המפה יכולה לכלול מישורים, הרים, יערות, מערות וגופי לבה ומים שונים. מערכת הזמן במשחק מורכבת ממחזור קבוע של יום ולילה. מחזור שלם (יום אחד) אחד נמשך 20 דקות בזמן של העולם האמיתי.
בעת פתיחת עולם חדש, על השחקנים לבחור באחד מחמשת מצבי המשחק, ובאחד מארבע רמות קושי, הנעות בין שלווה (Peaceful) לחסר רחמים (Hardcore). הגדלת הקושי של המשחק גורמת לכך שלשחקן ירדו יותר נקודות חיים מפגיעה של מפלצת, לכך שמד הרעב שלו יתרוקן יותר מהר ולעוד השפעות אחרות הקשורות לקושי. לדוגמה, רמת שלווה גורמת לכך שמפלצות לא ייווצרו, ורמת הקושי חסר רחמים מאפשרת לשחקנים לרעוב למוות אם מד הרעב שלהם מתרוקן. לאחר שהשחקן בחר את רמת הקושי ופתח את העולם החדש, הוא יוכל לשנות את רמת הקושי, אך מצב המשחק יישאר נעול וניתן לשנותו רק באמצעות רמאויות.
לשחקנים חדשים יש עור (skin) ברירת מחדל שנבחר באופן אקראי בין הדמות של סטיב (בן) לבין הדמות של אלכס (בת), אך האפשרות ליצור עורות מותאמים אישית הועמדה לרשות השחקנים בשנת 2010.
במהלך המשחק השחקנים נתקלים ביצורים שונים שאינם שחקנים, כמו חיות, אנשים כפריים ומפלצות. ניתן לצוד יצורים פסיביים, כמו פרות, חזירים ותרנגולות, ולקבל מהם מזון וחומרי יצירה. היצורים הפסיביים נוצרים ביום, ואילו המפלצות, כגון עכבישים, שלדים, זומבים וקריפרים נוצרות במהלך הלילה או במקומות חשוכים. מספר מפלצות, כמו זומבים ושלדים, נשרפות כשהן נחשפות לאור השמש. חלק מהמפלצות ייחודיות למשחק, למשל הקריפר והאנדרמן (יצור בעל יכולת טלפורטציה). לחלק מהיצורים במשחק ישנן גרסאות שונות התלויות במקום בו הם הזדמנו.
עולמות המשחק.
כל עולם במשחק נוצר באופן אקראי על ידי אחד מה-formula_1 ה"זרעים" (Map seeds) האפשריים ומחולק ל"צ'אנקים" (Chuncks), שהן יחידות תלת ממדיות שגודלן 16x16 בלוקים ושמשתרעות מגובה 0 עד לגובה 256 (עד גרסה 1.17), או מגובה 64- עד לגובה 319, שהוא הגובה המקסימלי בו ניתן לשים בלוקים. כל עולם מוגבל בגבול ריבועי הנמצא 30,000,000 בלוקים ממרכז המפה. אחרי הגבול נמצא אזור הנקרא "מעבר" ("Farlands") בו המפה מתעוותת ומשתבשת . בסך הכל, ניתן ליצור במשחק כ-formula_2 עולמות ייחודיים.
פקודות.
השחקן יכול להשתמש בתיבת הטקסט כדי לכתוב פקודות. כל פקודה מתחילה בסימן "/", ואחריה יש מבנה מיוחד לכל פקודה הכולל את שמה ואת הפרמטרים שהיא מקבלת. הפקודות מסייעות לשחקן לבנות דברים, לזמן יצורים, לשנות בלוקים שונים, לשנות את זמן המשחק ועוד.
מצבי המשחק.
Survival (הישרדות).
במצב הישרדות, על השחקן לאסוף משאבי טבע כגון עץ ואבן הנמצאים בסביבה על מנת ליצור בלוקים ופריטים מסוימים. בהתאם לרמת הקושי, מפלצות נוצרות באזורים חשוכים במרחק מסוים מהדמות, מה שמחייב את השחקנים לבנות מקלט בלילה. למצב הישרדות יש גם מד חיים שמתרוקן מפגיעות של יצורים עוינים, מנפילות מגובה רב, מטביעה, מנפילה ללבה, מרעב ועוד. לשחקנן יש גם מד רעב, אותו יש למלא מדי פעם על ידי אכילת אוכל. כאשר מד הרעב מלא, השחקן יכול "לרפא" את עצמו ולמלא את מד החיים שלו. במשחק, למעט ברמת קושי שלווה, אם מד הרעב מתדלדל, הריפוי האוטומטי יפסק ובסופו של דבר השחקן ישאר עם חצי נקודת חיים (אלא אם השחקן נמצא במצב חסר רחמים ואז הוא ימות).
שחקנים יכולים ליצור מגוון רחב של פריטים (Items) במיינקראפט. אלו כוללים שריון אשר מקטין את הנזק מכל דבר שיכול להוריד נקודות חיים, כלי נשק (כגון חרבות או גרזנים) המאפשרים להרוג בקלות רבה יותר מפלצות ובעלי חיים וכלים שמיועדים לכריית סוגים מסוימים של בלוקים במהירות רבה יותר (כגון מכוש ואת חפירה). בחלק מהפריטים יש כמה רמות לאותו פריט בהתאם לחומר ששימש להכנה שלהם, כאשר פריטים בדרגה גבוהה יותר יעילים ועמידים יותר. שחקנים יכולים לבשל אוכל בעזרת תנורים, לעבד עפרות ולהמיר חומרים לחומרים אחרים. השחקנים יכולים גם להחליף סחורה עם כפריים (דמויות NPC) באמצעות מערכת סחר המבוססת על אבני ברקת.